cyanic-selkie/wikianc huggingface dataset:
அண்ணா நீ என் தெய்வம்
அவசர போலீஸ் 100
கே.பாக்யராஜ் இந்த படத்தின் சுமார் 4000 அடிகளை 1990 இல் வெளியான அவசர போலிஸ் 100 படத்தின் கதையோடு இணைத்தார். மா. நா. நம்பியார், சங்கீதா, வி. எஸ். ராகவன் ஆகியோர் அண்ணா நீ என் தெய்வம் படத்தின் அதே கதாபாத்திரங்களில் அதன் தொடர்ச்சியாக அவசர போலிஸ் 100இல் நடித்தனர்.
குறிப்புகள்
பகுப்பு:வெளிவராத தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சி (நிரலாக்க மொழி)
சி நிரலாக்க மொழி ('C' Computer Programming Language) என்பது கணினியில் பயன்படுத்தப்படும் ஒரு கணிமொழி. இது 1970 இல் அமெரிக்காவின் AT&T (அமெரிக்கத் தொலைத்தொடர்பு தொலைபேசி) ஆய்வுக்கூடத்தின் பிரையன் கேர்நிங்காம் (Brian Kernighan) மற்றும் டென்னிசு ரிச்சி (Dennis Ritchie) ஆகியோரால் உருவாக்கப் பட்டது.
தொடக்க கால வளர்ச்சி
1969 க்கும் 1973 க்கும் இடையில் சி மொழியின் தொடக்க கால வளர்ச்சி நிகழ்ந்தது. டென்னிசு ரிச்சியின் கருத்துப்படி 1972 ஆம் ஆண்டில் தான் மிகமுக்கியமான வளர்ச்சிப்பணிகள் அமெரிக்காவின் AT&T பெல் ஆய்வுக்கூடத்தில் நடைபெற்றன. தொடக்கத்தில் BCPL (Basic Combimed Programming Lanaguage) ஐப் பின்பற்றி B என்னும் நிரலாக்கல் மொழி உருவாகியது. இதைத்தொடர்ந்து வந்த இம்மொழியின் பெயராக BCPL இல் இரண்டாவது எழுத்தான C ஐ எடுத்துக் கொண்டனர். பின்னர் ++ என்ற கூட்டல் குறியை இதன் வழிவந்த 'சி++' நிரலாக்க மொழிக்குச் சேர்த்துக் கொண்டனர்.
எடுத்துக்காட்டு
கீழ்கண்ட நிரலை விண்டோசு/டாஸ் (தமிழ் வரியை விட்டுவிடவும்) இயங்குதளங்களில் செயல்படுத்திப் பார்க்கவும். லினக்சில் gedit எனக் கட்டளையிட்டுப் பின்னர் கோப்பைச் சேமிக்க இயலும். லினக்ஸ் இயங்குதளத்தில் உள்ளவர்கள் கடைசி வரியையும் தட்டச்சுச் செய்து சோதிக்கலாம்.
இங்கு #include <stdio.h> என்ற கட்டளை சி மொழியில் தலைப்புக் கோப்பு எனப்படும். இங்கு h தலைப்பைக் (header) குறிக்கின்றது. இங்கு stdio என்பது Standard Input Outputஆக கணினிகளில் தரவுகளை உட்புகுத்துதல் மற்றும் வெளியிடுதல் செயலுக்காகத் தலைப்புக் கோப்பைச் சேர்ப்பதாகும். பொதுவாக ஏற்றுக்கொள்ளப்பட நிரலாக்க முறையாக (கட்டாயம் என்றல்ல) <stdio.h> போன்ற <தலைப்புக் கோப்பு> சி மொழியின் செந்தரக் கோப்புக்களாகும். #include "programmercreated.h" என்பது நிரலாக்கர் ஒருவர் உருவாக்கிய தலைப்புக் கோப்பொன்றை சேர்க்கும் வழிமுறையாகும். ரேபோ சி எனும் தொகுப்பி "நிரலர் உருவாக்கிய தலைப்புக் கோப்பு வரி ஒன்றைக் காண்கையில் முதலில் நிரலரின் இயங்கிக் கொண்டிருக்கும் கோப்புறையுள் இக்கோப்பினைத் தேடிவிட்டே பின்னர் நியமத் தலைப்புக் கோப்புள்ள இடத்தில் அதனைத் தேடும்.
main இங்குள்ள முதன்மை செயற்கூறு (function) ஆகும். இங்கிருந்தே நிரலாக்கத்தின் செயற்பாடுகள் ஆரம்பிக்கும். இதில் void என்பது இயங்குதளத்திற்கு எதையும் திருப்பி அனுப்புவதில்லை என்பதாகும். மைக்ரோசாப்ட் தொகுப்பிகளான விசுவல் சி++ போன்றவை இதை int அதாவது இலக்கம் என்றவாறு எதிர்பார்த்து ஓர் எச்சரிக்கைச் செய்தியொன்றைத் தரும். இதைத் தவிர்க்க விரும்பினால் int main என்றவாறு ஆரம்பித்து கடைசியாக } இற்கு முன்னால் return 0; என்று சேர்க்கலாம். இங்கே கவனிக்கவேண்டிய ஒன்று என்னவென்றால் பஸ்கால் நிரலாக்கல் மொழி (அல்லது பாஸ்கல்) போன்றல்லாமல் இங்கே ; அரைநிறுத்தற்குறியானது (செமிகோலன்) கூற்றுக்களை வேறாக்குவதால் (Statement Separator) அல்ல கூற்றுக்களை முடிவடைக்கும் கூற்றாகும் (Statement Terminator). பஸ்கால் மொழி main பக்ஷன் நிரலின் இறுதியில் அல்லாமல் நிரலின் எந்தப் பகுதியிலும் இருக்கலாம். நிரல் main பகுதியில் இருந்தே செயற்பட ஆரம்பிக்கும்.
இதில் தமிழில் சேர்க்கப்பட்டுள்ள கடைசிவரி லினக்ஸ் இயங்குதளத்தில் சோதனைசெய்யலாம் விண்டோஸ் இயங்கு தளத்தின் டாஸ் (DOS) prompt தமிழையோ ஏனைய இந்திய மொழிகளையோ ஆதரிக்காது என்பதால் கடைசி வரியை விண்டோஸ் இயங்குதளத்தில் உள்ள நிரலாக்கர்கள் விட்டுவிடவும். லினக்ஸ் Termninal தமிழை ஆதரிக்கும் எனினும் அதுவும் திருப்பதி கரமானதல்ல என்பதையும் கவனிக்க.
{ செயற்பாட்டின் தொடக்கம்
printf ஆனது print funtion ஆகும். இந்த நிரலின் வெளிப்பாடு This is a C program என்பதைக் கணினித் திரையில் காட்டும். இதில் \n எனது புதிய வரியைச் சேர்ப்பதாகும் (new line feed). எனவே நிரலை இயக்கியவுடன் cursor அடுத்த வரியில் வந்து நிற்கும்.
} செயற்பாட்டின் முடிவு
இப்போது நீங்கள் விண்டோஸ் அல்லது டாஸ் இயங்குதளத்தில் இருந்து ரேபோ சி கம்பைலரைப் பாவித்தால் F9 ஐப் பாவித்து நிரலை இயக்கலாம். லினக்ஸ் இயங்குதளங்களில் terminal இல் gcc -o desniation source.c என்றவுடன் கம்பைல் பண்ணும், இதைப் பின்னர் ./destination (உருவாக்கப்பட்ட Binary கோப்பு) என்றவாறு கொடுத்து terminal இல் இயக்கலாம்.
இந்த நிரலில் பெட்டி[stack] முறையில் சேமிக்கலாம்.
வரலாறு
பகுப்பு:பணிமுறை நிரலாக்க மொழிகள் பகுப்பு:நிரல் மொழிகள் பகுப்பு:அமெரிக்கக் கண்டுபிடிப்புகள் பகுப்பு:பல்லியக்குதள மென்பொருட்கள்
நீராற்பகுத்தல்
வலது|thumb|300x300px|நீராற்பகுத்தல் வினை வழிமுறைகள்.
நீராற்பகுப்பு (Hydrolysis) என்பது வேதிவினை ஒன்றில், ஒன்று அல்லது அதற்கு மேற்பட்ட வேதிப்பிணைப்புகளை நீர் மூலக்கூறானது பிரிக்கும் வேதிவினையாகும். நீர் மூலக்கூறானது ஒரு கருக்கவர் பொருளாகச் செயல்படும் நேர்வில் இவ்வினை வகையானது பதிலீட்டு வினைகள், நீக்கல் வினைகள் பதிலீட்டு வினை, நீக்க வினை மற்றும் கரைத்தல் வினை என்றும் அழைக்கப்படுகின்றன.
உயிரியல் வினைகளில் நீராற்பகுப்பென்பது நீர் மூலக்கூறுகள் உயிரியல் மூலக்கூறுகளால் நுகரப்படும் போது பெரும் மூலக்கூறுகளானவை அதன் பகுதிப்பொருள்களாக பிரிக்கப்படும் பிணைப்பு பிளவு நிகழ்வாகும். ஒரு கார்போவைதரேட்டு நீராற்பகுக்கப்படும் போது சர்க்கரையின் பகுதிப்பொருள்களான சுக்குரோசாகவும் பின்னர் அது சிதைந்து குளுக்கோசு மற்றும் புருக்டோசாகவும் மாறுகின்றன.
மேற்கோள்கள்
பகுப்பு:வேதி வினைகள் பகுப்பு:சமநிலை வேதியியல் பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
கிஷ் பண்பாடு
கிஷ் பண்பாடு ( Kish civilization or Kish tradition) பண்டைய அண்மை கிழக்கின் மெசொப்பொத்தேமியாவின் பாபிலோனுக்கு கிழக்கே அமைந்த சுமேரியாவின் பண்டைய கிஷ் நகரத்தில் கிமு 3,100-இல் லெவண்ட் பிரதேசத்தின், துவகக கால கிழக்கு செமிடிக் மொழிகள் பேசிய மாரி இராச்சியம், டெல் பராக், ஊர் இராச்சியம் மற்றும் எப்லா இராச்சிய மக்களால் தொடக்கத்தில் பயிலப்பட்டப் பண்பாடு ஆகும்.
வெளி இணைப்புகள்
பகுப்பு:மெசொப்பொத்தேமியா பகுப்பு:சுமேரிய நாகரிகம் பகுப்பு:பண்டைய வரலாறு பகுப்பு:மெசொப்பொத்தேமியாவின் வரலாறு
செயின்ட் தெரசா பெண்கள் மேல்நிலைப்பள்ளி
செயின்ட் தெரசா பெண்கள் மேல்நிலைப்பள்ளி (St. Theresa's Girls' Higher Secondary School), சென்னையின் பல்லாவரத்தில் அமைந்துள்ள ஒரு பள்ளி ஆகும். இது 1945 ஆம் ஆண்டில், சென்னை மைலாப்பூரைச் சேர்ந்த, பான் செகோர்ஸ் சகோதரிகளால் நிறுவப்பட்டது.
வரலாறு
1945 ஆம் ஆண்டில், பான் செகோர்ஸ் சகோதரிகள் ஐந்து தரங்களைக் கொண்ட ஒரு தொடக்கப் பள்ளியை நிறுவினர். அதைத் தொடர்ந்து 1960 இல், இது உயர் தொடக்கப் பள்ளியாக மேம்படுத்தப்பட்டது. 1963 ஆம் ஆண்டில், பள்ளி உயர்நிலைப் பள்ளியாக நிறுவப்பட்டது. மரியாதைக்குரிய பாதிரியார் மேத்யூ வெட்ரிக்கல் மற்றும் தாய் மேரி கிறிஸ்டி ஆகியோரின் முயற்சி மற்றும் ஒத்துழைப்பின் காரணமாக, 1978 ஆம் ஆண்டில் பள்ளி உயர்நிலைப் பள்ளியாக மாறியது.
கல்வியாளர்கள்
இப்பள்ளியில், ஒன்று முதல் பன்னிரெண்டாம் வகுப்பு வரையிலான  சிறுமிகளுக்கு கல்வி கற்பிக்கப்படுகிறது. அறிவுறுத்தலின் ஊடகம் ஆங்கில மொழியாக உள்ளது. தமிழ் மொழி, பாடத்திட்டத்தில் இரண்டாவது மொழியாக இணைக்கப்பட்டுள்ளது. ஆங்கிலம் மற்றும் தமிழ் ஆகியவற்றுடன் கணிதம், அறிவியல் மற்றும் சமூக அறிவியல் ( வரலாறு, புவியியல், குடிமையியல் மற்றும் பொருளாதாரம் ஆகியவற்றை உள்ளடக்கிய ) போன்ற பொதுவான பாடங்கள் உயர்நிலைப் பள்ளி நிலை வரை கற்பிக்கப்படுகின்றன.
உயர்நிலை பாடத்திட்டத்தில் கணினி அறிவியல், இயற்கை அறிவியல் மற்றும் வர்த்தகம் தொடர்பான பாடப்பிரிவுகள் உள்ளன.
வாரியத் தேர்வுகள் ஆண்டுதோறும் பத்தாம் வகுப்பு மற்றும் பன்னிரெண்டாம் வகுப்புகளுக்கு நடத்தப்படுகின்றன. மேலும், மாணவர்களின் விடைத் தாள்கள், தமிழக அரசால் நியமிக்கப்பட்ட தேர்ந்தெடுக்கப்பட்ட ஆசிரியர்களால் மதிப்பிடப்படுகின்றன.
உள்கட்டமைப்பு மற்றும் வசதிகள்
இயற்பியல், வேதியியல், உயிரியல் மற்றும் கணினி அறிவியல் போன்ற பாடப்பிரிவுகளுக்கான தனித்தனி ஆய்வகங்கள் உள்ளன.
புனித பிரான்சிஸ் சேவியர் மழலையர் மற்றும் தொடக்கப்பள்ளியுடன், அடைக்கல அன்னை மகளிர் சமுதாயக் கல்லூரி வளாகம் இங்கு உள்ளது.
நடவடிக்கைகள்
இப்பள்ளியில், இணை பாடத்திட்ட நடவடிக்கைகள் மற்றும் மாலை விளையாட்டுகளில் மாணவர்கள் கட்டாயமாக பங்கேற்க வேண்டும் என்பது, ஒரு பள்ளி விதியாக இங்கு பின்பற்றப்படுகிறது.
சர்ச்சை/வதந்தி
ஆகஸ்ட் 2014 இல், புலம் பெயர்ந்த தொழிலாளர்களால் பள்ளி குளியலறையில் ஒரு சிறுமியை பாலியல் பலாத்காரம் செய்து கொலை செய்ததாக வதந்தி பரவியதால் இந்த கல்வி நிறுவனம் ஆய்வுக்கு உட்பட்டது. இந்த செய்தி வாட்சப் மற்றும் முகநூல் வழியாக பரப்பப்பட்டது. காஞ்சிபுரத்தைச் சேர்ந்த மாவட்ட சமூக நல அலுவலர் சர்குணா, சாந்தி, முதன்மை கல்வி அதிகாரி, ஆலந்தூர்  தாசில்தார் மற்றும் குரோம்பேட்டை  காவல்துறையினர், குறுஞ்செய்தி மூலம் தங்களுக்கு கிடைத்த வதந்தியை சரிபார்க்கும் நோக்கில் இப் பள்ளிக்கு வந்து விசாரணையில் இறங்கினர்.
பள்ளி வளாகத்தில் நுழைவதைத் தடுக்கும் பாதுகாப்பு முயற்சிகளை பெற்றோர்கள் எதிர்த்தனர். மேலும் பள்ளி அலுவலகத்திலிருந்து இந்த தகவலின் பின்னணியில் உள்ள உண்மையை அறிய அவர்கள் கோரிக்கை விடுத்தனர். மேலும், பள்ளி வளாகத்தில் ஏராளமான கூலி வேலையாட்களைப் பார்த்து, ஆத்திரமடைந்த பெற்றோர் அவர்களை வெளியேற்றுமாறு பள்ளி நிர்வாகத்தைக் கேட்டுக்கொண்டனர்.
விசாரணையில், 28 வயதான சம்பத் என்பவர் குற்றவாளி என்று கண்டறியப்பட்டது. அவர் ஒரு நண்பரின் மகளுக்கு இந் நிறுவனத்தில் அனுமதி பெறத் தவறியபோது, இத்தகைய வதந்திக்கு மூலக்காரணமாக இருந்தது கண்டறியப்பட்டது. வாட்சப் மற்றும் முகநூல் செய்தியில் இரத்தப்போக்குடன் கூடிய சிறுமியின் புகைப்படம் மாற்றப்பட்டுள்ளதை காவல்துறையினர் கண்டுபிடித்தனர். சிறுமியின் புகைப்படத்தை, குற்றம் சாட்டப்பட்டவர் தவறாகப் பயன்படுத்தியது ஊகிக்கப்பட்டது. அவர் மீது ஐபிசி பிரிவு 505 (1) (பி) கீழ் வழக்கு பதிவு செய்யப்பட்டது.
விசாரணை அதிகாரிகள், விடுதியில் உள்ள அனாதை மாணவிகளையும், விடுப்பில் இருந்த மாணவிகளையும் சோதனை செய்தனர்.
இச்சம்பவத்தைத் தொடர்ந்து, தலைமை ஆசிரியரான மரியா பிலோமி, "இந்த தகவல்  போலியானது. நாங்கள் கடந்த 50 ஆண்டுகளாக கல்வி நிறுவனத்தை நடத்தி வருகிறோம், எல்லா குழந்தைகளையும் எங்கள் மகள்களாகவே கருதுகிறோம். இதுபோன்ற வதந்திகளை நம்ப வேண்டாம் என்று பெற்றோரிடம் கேட்டுக்கொள்கிறேன். இங்குள்ள ஒவ்வொரு பெண் மாணவியும் பாதுகாப்பாக இருக்கிறாள். வதந்திகளைப் பரப்பியவர்களை காவல்துறையினர் கைது செய்வார்கள் என்று நாங்கள் நம்புகிறோம். " என்று பெற்றோர்களுக்கு தெளிவு படுத்தியுள்ளார்.
முன்னெச்சரிக்கை நடவடிக்கையாக, பள்ளி வளாகத்திற்கு வெளியே போலீசார் நிறுத்தப்பட்டனர். மேலும், நுழைவாயிலில் சிசிடிவி கேமராக்கள் பொருத்தப்பட்டன.
நிகழ்வுகள்
இப்பள்ளியில், பின்வரும் விழாக்கள் சிறப்பாக கொண்டாடப்படுகிறது.
பள்ளி 2003 இல் 40வது ஆண்டு விழாவையும் (ரூபி ஜூபிலி), 2013 இல் ஐம்பதாவது ஆண்டு விழாவையும் கொண்டாடியது.
குறிப்புகள்
பகுப்பு:சென்னையிலுள்ள தனியார் பள்ளிகள்
விண்வெளியில் மின்கலங்கள்
விண்வெளியில் மின்கலங்கள் (Batteries in space) பொதுவாக மின் உற்பத்தி செய்வதற்குரிய ஒரு வழிமுறையாக பயன்படுத்தப்படுகின்றன. விண்வெளியில் பெரும்பாலும் வேதியியல் மின்கலங்கள் பயன்படுகின்றன. வெவ்வேறு பண்புகள் கொண்ட வேதிப்பொருட்களிடையே மின்னழுத்தத்தை உருவாக்குவதன் மூலமாக மின்கலங்கள் விண்வெளியில் மின்சாரத்தை உற்பத்தி செய்கின்றன. வெளியில் இருந்து செலுத்தப்படும் மின்சாரத்தை மறுமின்னூட்டம் செய்யவல்ல மின்கலங்களால் சேமித்துக் கொள்ள முடியும், இதனால் இவ்வகை வேதிப்பொருட்களுக்கு இடையில் மீள்வினை நிகழ்கிறது. இங்குள்ள அட்டவணையில் விண்வெளியில் பயன்படும் பொதுவான சிலவகை மின்கலங்கள் கொடுக்கப்பட்டுள்ளன.
புற இணைப்புகள்
பகுப்பு:விண்வெளி பகுப்பு:மின்கலங்கள்
போபவார் முகமை
போபவார் முகமை (Bhopawar Agency) பிரித்தானிய இந்தியாவின் ஆட்சியில் இருந்த பில் முகமை மற்றும் பில் துணை முகமைகளை இணைத்து, 1882-ஆம் ஆண்டில் போபவார் முகமை நிறுவப்பட்டது. இம்முகமையின் கீழ் பழைய நிமோர் பகுதிகள் (தற்கால மத்தியப் பிரதேசத்தின் காண்டுவா மாவட்டம், கர்கோன் மாவட்டம் மற்றும் புர்ஹான்பூர் மாவட்டம்) மற்றும் மால்வாவின் தெற்குப் பகுதிகளில் உள்ள சுதேச சமஸ்தானங்கள் இருந்தது. 1901-ஆம் ஆண்டில் போபவார் முகமை 7684 sqmi பரப்பளவும், மக்கள் தொகை 5,47,546 ஆக இருந்தது. இந்த முகமையில் பில் பழங்குடி மகக்ள் அதிகம் இருந்தனர்.
1925-ஆம் ஆண்டில் போபவார் முகமையை மால்வா முகமையுடன் இணைக்கப்பட்டது. 1927-ஆம் ஆண்டில் இம்முகமைக்கு மால்வா-போபவார் முகமை எனப்பெயர் மாற்றம் செய்யப்பட்டது. பின்னர் மீண்டும் 1934-ஆம் ஆண்டில் இதற்கு மால்வா முகமை எனப்பெயரிட்டப்பட்டது.
இந்திய விடுதலைக்குப் பின்னர் மால்வா முகமையில் இருந்த சுதேச சமஸ்தானங்கள் புதிதாக நிறுவப்பட்ட மத்திய பாரதம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று போபவார் முகமைப் பகுதிகள் மத்தியப் பிரதேசம் மாநிலத்தில் இணைக்கப்பட்டது.
வெளி இணைப்புகள்
பகுப்பு:பிரித்தானிய இந்தியாவின் முகமைகள் பகுப்பு:பிரித்தானிய இந்தியா பகுப்பு:மத்தியப் பிரதேச வரலாறு
கரிமுதுக்கன்
வலது|thumb| கேரளாவின் திருச்சூரில் இருந்து கரிமுதுக்கன் கிழங்கு (Adenia hondala) என்பது ஒரு கொடியாகும். இது மற்ற தாவரங்களின் மீது படரக்கூடியது. இந்த தாவரம் வெப்பமண்டல தென்கிழக்காசியா, வியட்நாம், தென்மேற்கு இந்தியா இலங்கை உட்பட பகுதிகளைச் சேர்ந்தது. இத்தாவரத்தின் கிழங்கும், பழமும் மூலிகை மருந்துகளாகவும், செடி பாம்பு கடிக்கு மருந்தாகவும் பயன்படுத்தப்படுகிறது. இந்த தாவரத்தை டவ்னி காஸ்டர், கிளிப்பர், காமன் குரூசர், தமிழ் லேஸ்விங் உள்ளிட்ட பல வகையான பட்டாம்பூச்சிகள், கம்பளிப் பூச்சிகள் உணவாக கொள்கின்றன.
குறிப்புகள்
பகுப்பு:மருத்துவத் தாவரங்கள் பகுப்பு:கொடிகள்
பெரவலி
, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
அரசியல் விடுதலை
அரசியல் விடுதலை அல்லது அரசியல் தன்னாட்சி (Political freedom) என்பது மக்கள் தாங்களாக தங்கள் விருப்பப்படி தேர்ந்தெடுக்கப்பட்டவர்கள் மக்களுக்காக அவர்களின் நலத்துக்காக ஆட்சி செய்யும் உறவில் அமைந்த ஒரு நிலை. அப்படி இல்லாமல் மற்றவர்களின் வல்லாண்மையின் கீழ் உரிமைகள் கீழ்மைப்படுத்தப்பட்ட நிலையில் இல்லாமலும், வலுவாக ஒடுக்கப்பட்டு ஒத்துப்போகச் செய்யாமலும் , தனிமாந்தர்கள் விரும்பியவாறு செயற்படுத்துவதை தடுக்காமலும் , பொருளாதாரம் போன்ற வழிகளில் பல்வேறு அழுத்தங்களும் வலியுறுத்தல்களும் இல்லாத , நிலையாகக் கருதப்படுகின்றது. அரசியல் விடுதலை அல்லது தன்னாட்சி என்பது அரசியல் அறிவியலில் (political science) ஒரு முக்கியமான கருதுகோளாக, கருத்துருவாக கருதப்படுகின்றது. குறிப்பாக மேற்குலக அரசியல் வரலாற்றில் மக்களாட்சி அமைப்புகளில் இது ஒரு முக்கியக் கருத்துருவாகக் கருதப்படுகின்றது(எ,கா அன்னா அரெண்ட்டு .)
பெரவலி
ஊர்கள்
இந்த மண்டலத்தில் கீழ்க்காணும் ஊர்கள் உள்ளன. \
சான்றுகள்
பகுப்பு:மேற்கு கோதாவரி மாவட்டம்
அரசியல் விடுதலை
பெரும்பாலான நேரங்களில் அரசியல் விடுதலை என்பது பல்வேறு புற அழுத்தங்களில் இருந்து விடுபடுதல் என்னும் நோக்கில் (இல்லாமை என்னும்) எதிர்மறையாக கூறப்பட்டாலும், மக்கள் தங்களின் தனிமாந்த உரிமைகளையும் கூட்டு, குழு உரிமைகளையும் நிலைபெறச்செய்தல், என்றும் நேர்நிலையாகப் (positive) புரிந்துகொள்ளலாம். இக்கருத்துருவானது மக்கள் தங்களுக்குள் இருக்கும் தன்னகத் தடைகள், கட்டுப்பாடுகளில் (பேச்சு, செயற்பாடுகளில்) இருந்து விடுபடுதல் என்னும் நோக்கிலும், புறவயமான குமுக எதிர்பார்ப்புகளுக்குக் கட்டுப்பட்டு நடத்தல் என்பதில் இருந்தும் விடுபாட்டுடன் சிந்தித்தல் செயல்படுதல் என்னும் நோக்கிலும் விடுதலை என்று உணரப்படுகின்றது. அரசியல் விடுதலை அல்லது தன்னாட்சி என்பது குடிசார் உரிமைகள் பெற்றிருப்பதுடன், நடத்தை (பேச்சு செயல்) முதலியவற்றில் முழு உரிமைகளோடும், மாந்த நேய அடிப்படை உரிமைகளோடும் சட்டத்தின் பாதுகாப்போடு வாழ்தல் என்பதைக் குறிக்கும்.
வரலாறு
பல மேற்குலக அரசியல் அறிஞர்களின் கருத்துப்படி கிரேக்க நாட்டின் அரசியல் கோட்பாடுகளில் இருந்தும் செயற்பாடுகளில் இருந்தும் அரசியல் விடுதலை என்னும் கருத்து உருவானது. (எ.கா அன்னா அரெண்ட்டு (Hannah Arendt) ). அரெண்ட்டு அவர்களின் கருத்துப்படி அரசியல் விடுதலை என்பது அரசியல் செயற்பாடு ("Action") என்பதில் இருந்து பிரித்தறிய முடியாதது. அரசியல் செயற்பாடுகளை நடத்துவது என்பது வாழ்க்கையின் அடிப்படைத் தேவைகளில் நிறைவு எய்தியவர்களால் மட்டுமே இயலும் என்றார். அரெண்ட்டின் கருத்துப்படி விடுதலை (விடுபாட்டுநிலை) என்பது கி.பி. ஐந்தாம் நூற்றாண்டு கிறித்தவக் கருதுகோளாகக் கருதப்பட்ட தன்னுரிமை ("free will or freedom of the will") அல்லது தன்னுள் விடுபாட்டுநிலைமை என்பதோடு தொடர்புடையது. இப்படி அரசியல் செயற்பாட்டுக்கு முக்கிய காரணமான விடுபாட்டுநிலைமை (விடுதலை) இருந்தபோதிலும், இது அரசியல் செயற்பாட்டில் ஒரு முக்கியக் கூறாக விளங்கவில்லை.
இக் கருதுகோள் பற்றிய கருத்துகள்
உண்மையில் அரசியல் விடுதலை (விடுபாட்டுநிலை) என்றால் என்ன என்று பல குழுவினர் பல்வேறு வகையான கருத்துகளைக் கொண்டிருக்கின்றனர்.
இடதுசாரி அரசியல் கருத்துடையோர் ஒரு தனி மாந்தனோ, குழுவோ தன் அலல்து தம் உள் திறமையை முற்றிலுமாக எட்ட முற்படுவது எட்டுவது என்று பொருள் கொள்கின்றனர். இதனைத் தடைகள், கட்டுகள் மீறி விடுபடுவது என்னும் எதிர்மறையாக அணுகும் கருத்தாகக் கொள்ளாமல் நேர்முறையாக தன்/தம் திறனை வாய்ப்புக்கூறுகளை எட்டுதல் தன்னுரிமையைத் தானாகப் பெற்றிருத்தல் என்று கொள்கின்றனர். அரசிய அறிவியலில் இதனை நேர்முறை விடுதலைக் கொள்கை என்கிறார்கள்.
பிரீடரிச் அயாக்கு (Friedrich Hayek) என்னும் நன்கு அறியப்பட்ட மரபியல் தாராண்மையாளர் இதனை விடுதலை என்பதன் பிறழ்ச்சியான உள்வாங்கல் என்று மறுத்துரைத்தார்:
"[T]he use of 'liberty' to describe the physical 'ability to do what I want', the power to satisfy our wishes, or the extent of the choice of alternatives open to us ... has been deliberately fostered as part of the socialist argument ... the notion of collective power over circumstances has been substituted for that of individual liberty." "(மொழிபெயர்ப்பு) 'எனக்கு வேண்டுவதை நான் செய்யும் ஆற்றலை', நம் விருப்பங்களை நிறைவு செய்வதற்கு, அல்லது நமக்கு உள்ள தெரிவுகளைத் தேர்ந்தெடுத்தல் ஆகியவற்றை விடுதலை என்று விளக்கியுரைப்பது, சோசலிசவாதமாக (குமுகவியல் கோட்பாடாக) வேண்டுமென்றே முன்வைப்பதாகும் ...தனி மாந்த விடுதலைக்காக கூட்டாக பலருடைய வலிமையைப் கொண்டு நிறுத்துவதாகும்.'"
தற்கால விடுதலைக் கொள்கையை முழுமைப்படுத்தும் இருகூறுகளாக நேர்முறை, எதிர்மறை விடுதலைக் கருதுகோள்களைப் பல குமுகாய (சமுதாய) அரசுமறுப்பாளர்கள் கருதுகிறார்கள். எதிர்மறை விடுதலை கருதுகோளை மையமாகக் கொண்டதை முதலாளியச் சாய்வு கொண்ட "தன்னல விடுதலை" ("selfish freedom") என்று கருதுகிறார்கள்.
அலசிடேயர் மாக்கின்ட்டாயர் (Alasdair MacIntyre) போன்ற குறிப்பிடத்தக்க மெய்யியலாளர்கள் இந்த விடுதலை என்பது ஒருவருக்கு ஒருவர் தேவை என்னும் குமுக உறவாட்டத்தின் அடிப்படையில் அமைந்தது என்று கருதுகின்றனர்.
அரசியல் மெய்யியலாளர் நிக்கோலசு கொம்ப்பிரிடிசு (Nikolas Kompridis) என்பாரின் கருத்துப்படி தற்காலத்தில் விடுதலையை எட்டுவது என்பதை இரண்டு உந்துதல்களின் அடிப்படையில் அணுகலாம்: விடுதலை என்பதைத் தன்னாட்சி அல்லது விடுபாடு ("independence") என்று கொள்ளுதல் அல்லது கூட்டுறவாக புதிய ஒரு தொடக்கத்தை எட்டுவது விடுபாடு எய்துதல் என்பது
அரசியல் விடுதலை என்பது "அதிகாரப் பகிர்வுறவு" அல்லது "வினைக்கு மேல் வினை ஆற்றும்" ஆற்றல் என்னும் விதமாக கருதப்படுகின்றது என்கிறார் மிசேல் ஃவூக்கால்ட்டு (Michel Foucault) இதனை கலை அல்லது பண்பாட்டு வழக்கமாகவும் கருதுகின்றார்கள் பலர் (கார்னேலியசு காசிட்டோரிஆடிசு (Cornelius Castoriadis), அந்தோனியோ கிராமாசி (Antonio Gramsci), எர்பெர்ட்டு மார்க்கியூசு (Herbert Marcuse), இழாக்கு இரான்சியே (Jacques Ranciere), தியோடோர் அடோமோ (Theodor Adorno)).
அரசியல் விடுதலை என்னும் கருத்தியலில் சுற்றுச்சூழலியல் பற்றிய சில கட்டுப்பாடுகள் இருத்தல் வேன்டும் என்று சுற்றுச்சூழலியலாளர்கள் கூறுகின்றனர். விடுதலை என்னும் கருத்து "மாசுபடுத்த விடுதலை" அல்லது "காட்டை அழிக்க விடுதலை" என்பதாகக் கொள்ளல் இயலாது; புறத்தே தீய சூழல் உருவாகுவதைத் தடுக்கக் கட்டுப்பாடுகள் கொண்டிருத்தல் வேண்டும் என்கின்றனர். கோல்ஃவு (Golf) மைதானம், எசுவி (SUV) போன்ற பெரிய தானுந்துகள் பயன்படுத்தல் போன்றவை சூழலை அதிகம் மாசுபடுத்துகின்றது என்பதால் பல்வேறு கருத்துமோதல்கள் இருக்கும் என்று கருதுகின்றனர்.
சான் தால்பெர்கு-ஆக்டன் (John Dalberg-Acton) கூறியவாறு, ஒரு நாடு உண்மையிலேயே விடுதலை பெற்றுள்ளதா என்று அறிய வேண்டும் எனில் அதில் உள்ள சிறுபான்மையருக்கு எந்த அளவு பாதுகாப்பு உள்ளது என்பதைப் பார்க்கவேண்டும்.
வெளி இணைப்புகள்
பகுப்பு:அரசியல்
ܚܐܪܘܬܐ Freiheit Libertad Frihet Frihet
ஆயிரத்தில் ஒருவன்
ஆயிரத்தில் ஒருவன் என்றத் தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.
பகுப்பு:பக்கவழி நெறிப்படுத்தல்
கல்விப் பொதுத் தராதர சாதாரண தரம் (இலங்கை)
கல்விப் பொதுத் தராதரம் (சாதாரண தரம்) அல்லது க.பொ.த (சா/த) இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடத்தப்படுகிறது. இது பிரித்தானிய சாதாரண தர படிநிலையின் அடிப்படையில் அமைந்தது. சாதாரண தரம் மாணவர்களால் மேல் இரண்டாம் கல்வியின் இறுதியில் (தரம் 9, 10) எடுக்கப்படுகிறது. 15-16 வயது காலத்தில் வெளியிலிருந்து அல்லது பாடசாலையில் கல்வி பயிலும் மாணவர்களால் தோற்றப்படுகிறது. இதன் பரீட்சைகள் சிங்களம், தமிழ், ஆங்கில ஆகிய மொழி மூலங்களில் நடைபெறுகிறது.
வெளி இணைப்புக்கள்
பகுப்பு:இலங்கையில் கல்வித் தகுதிகள்
ஜான் வெயின்
மாரியோன் மிட்செல் மொரிசன் (Marion Mitchell Morrison, மே 26, 1907 – சூன் 11, 1979), இயற்பெயர் மாரியோன் ராபர்ட் மொரிசன், பரவலாக தமது திரைப்படப் பெயரான ஜான் வெயின் (John Wayne) என அறியப்பட்ட இவர் ஓர் புகழ்பெற்ற அமெரிக்கத் திரைப்பட நடிகர், இயக்குநர் (திரைப்படம்) மற்றும் தயாரிப்பாளர் ஆவார். 1969 ஆம் ஆண்டில் வெளியான ட்ரூ கிரிஃப்ட் திரைப்படத்திற்காகச் சிறந்த நடிகருக்கான அகாதமி விருது பெற்றார். முப்பது ஆண்டுகளாக இவரின் திரைப்படங்கள் வியாபார ரீதியாக நல்ல வசூலைப் பெற்றுத் தந்தது.
இவர் அயோவா, மடிசன் மாகாணத்திலுள்ள வின்டரெஸ்ட் எனும் நகரத்தில் பிறந்தார். தெற்கு கலிபோர்னியாவில் வாழ்ந்தார். 1925 இல் கிளெண்டல் உயர் வகுப்பில் தலைவராக இருந்தார். உடல்சறுக்கு விளையாட்டில் ஏற்பட்ட விபத்து காரணமாக தென் கலிபோர்னியா பல்கலைக்கழகத்தில் சேர்வதற்கான கால்பந்து (சாக்கர்) உதவித் தொகை பெறும் வாய்ப்பை இழந்தார். பின் இவர் உள்ளூர் திரைப்பட படமனையில் பணியில் சேர்ந்தார். துவக்கத்தில் இவர் பாக்ஸ் திரைப்பட நிறுவனத்தின் திரைப்படங்களில் சிறிய வேடங்களில் நடித்தார். 1930 ஆம் ஆண்டில் ரவுல் வால்ஸ் இயக்கிய தெ பிக் ட்ரைல் எனும் திரைப்படத்தில் முக்கியக் கதாப்பாத்திரத்தில் நடித்தார். இதன் பின் குறைந்த பட்ச நிதியில் எடுக்கப்பட்ட திரைப்படத்தில் (பி திரைப்படம்) 1930 ஆம் ஆண்டு முழுவதும் முக்கியக் கதாப்பாத்திரத்தில் தோன்றினார். இதில் பெரும்பாலானவைகள் நவீன வகையினைச் சார்ந்தவை ஆகும்.
வெயினின் திரைவாழ்க்கை 1939 ஆம் ஆண்டிலிருந்து வளர்ச்சி பெறத் துவங்கியது. அந்த ஆண்டில் ஜான் ஃபோர்ட் இயக்கிய ஸ்டேஜ்கோச் திரைப்படம் அவரை ஒரு நட்சத்திர நடிகராக மாற்றியது. 1948 இல் ரெட் ரிவர், 1956 இல் தெ சர்ச்செர்ஸ், 1952 இல் தெ கொயட் மேன் போன்ற திரைப்படங்களில் நடித்ததன் மூலம்பரவலாக அறியப்படுகிறார். இவரின் இறுதித் திரைப்படம் 1976 இல் வெளியான தெ சூட்டிஸ்ட் ஆகும். இதில் புற்று நோய் தாக்கப்பட்ட ஒரு முதியவர் கதாப்பாத்திரத்தில் நடித்திருப்பார். இவர் பல ஹாலிவுட் பிரபலங்களுடன் இணைந்து நடித்துள்ளார். இவர் கலந்து கொண்ட கடைசி பொது நிகழ்ச்சி ஏப்ரல் 9, 1979 இல் நடைபெற்ற அகாதமி விருது வழங்கும் விழா ஆகும்.
அரசியலில் அமெரிக்க இருத்தலியத்தை ஆதரித்த ஜான் வெயின் 1950களில் பொதுவுடமைக்கு எதிரான கொள்கைகள் கொண்டிருந்தார். இவர் 1979 ஆம் ஆண்டில் வயிற்றுப் புற்றுநோயால் இறந்தார்.
ஆரம்ப வாழ்க்கை
வெய்ன் மே 26, 1907 இல் வெண்டெரெஸ்ட், அயோவாவாவில் பிறந்தார். இவரின் இயற்பெயர் மரியான் ராபர்ட் மோரிசன் ஆகும். வின்டெரெஸ்ட் மடிசோனியம் எனும் உள்ளூர் இதழானது மே 30, 1907 நாளைய பதிப்பின் 4 ஆவது பக்கத்தில் வெயின் பிறக்கையில் 6 கிலோ எடை இருந்தார் எனத் தெரிவித்திருந்தது. இவரின் பெற்றோர் வெயினின் மத்தியப் பெயரான ராபர்ட் என்பதனை மிட்செல் என மாற்றினர். ஏனெனில் அந்தப் பெயரை அவரின் தம்பிக்கு அந்தப் வைத்தனர். வெயினின் தந்தை கிளைட் லியோனர்ட் மோரிசன், அமெரிக்க உள்நாட்டுப் போரின் ஆரறிவாளர் மரியன் மிட்செல் மோரிசனின் மகன் ஆவார்.
வெயினின் குடும்பம் கலிபோர்னியாவிலுள்ள பாம்டேலுக்கு குடியேறினார். பின் 1916 இல் கிளென்டேலுக்கு சென்றனர்.அங்குதான் இவரின் தந்தை மருந்தாளுனராக பணிபுரிந்து வந்தார். வெயின் அங்குள்ள கிளெண்டன் நகராட்சி உயர்நிலைப்பள்ளியில் பயின்றார். கல்வி மற்றும் விளையாட்டுகளில் சிறந்த மாணவராகத் திகழ்ந்தார். பள்ளியின் கால்பந்து (சாக்கர்) அணியில் இருந்தார். மேலும் பள்ளி இதழின் விளையாட்டுப் பிரிவின் தலைவராக இருந்தார்.
திரைப்பட வாழ்க்கை
ஜான் வெயினின் திருப்புமுனைக் கதாபாத்திரம் இயக்குனர் ஜான் ஃபோர்டின் கிளாசிக்கான ஸ்டேஜ்கோச்சில் (1939) வந்தது. ஹாரிஸ் என்னும் நிறுவனம் ஆண்டுதோறும் நடத்தும் மிக பிரபலமான நடிகர் யார் என்ற வாக்கு எடுப்பில் ஆண்டு தோறும் இடம் பெற்ற ஒரே நடிகர் என்ற பெருமை இவருக்கு உண்டு அது மட்டும் இன்றி இறப்புக்கு பின்னும் அந்த பட்டியலில் இடம் பெற்ற ஒரே நடிகர் இவர் என்பது மிகவும் குறிப்பிடத்தக்கது .வேயின் இந்த பட்டியலில் முதல் பத்து. இடத்தில் இவர் தொடர்ச்சியாக 1994ஆம் ஆண்டு முதல் 19 ஆண்டுகள் வந்தார் .இறப்புக்கு பிறகும் 15 வருடம் இந்த இடத்தை தக்க வைத்தவர் இவர் .1926 ஆம் ஆண்டு முதல் 1976ஆம் ஆண்டு வரை இவர் 170 படங்களில் மிக சிறப்பாக நடித்து அமெரிக்காவின் மிக பெரிய திரை நட்சத்திரமாக உருவெடுத்தார். 1939 ஆம் ஆண்டு இவர் நடித்த கோச் வண்டி (stagecoach) என்ற திரைப்படம் இவருக்கு பெரும் திருப்புமுனையாக அமைந்தது .இந்த திரைபடத்தின் மூலம் தான் இவர் மிக பெரிய நடிகர் என்ற இடத்திற்கு கொண்டு செல்லப் பட்டார். 1940ஆம் ஆண்டுக்கு பிறகு இவர் கடல்பயணத்தில் அமைவது போன்ற படங்களில் பெரிதும் நடித்தார். 1960ஆம் ஆண்டுக்கு பிறகு இவர் படதயாரிப்பில் தீவரமாக இறங்கி இருந்தார் .படங்களை தயாரிப்பதிலும் இயக்குவதிலும் பெரும் ஆர்வம் கொண்டு செயல்பட துவங்கினார் .இவர் தயாரித்த பல படங்கள் இரண்டாம் உலகப் போரை பற்றியும் கவ்பாய் பாணியில் அமைந்த மேற்கத்திய படங்களாகவும் அவை அமைந்தன வேயின் 1926ஆம் ஆண்டு முதல் 1934ஆம் ஆண்டு வரை பல ஆண்டுகள் தந்து படங்களிலும் தான் நடித்த படங்களிலும் கால்பந்தாட்டம் பற்றி எதாவது ஒரு செய்தி, ஒரு கதாபத்திரம் அல்லது இவரே கால்பாந்தாட்டக்காரர் ஆக நடித்து இருப்பார்
1926ஆம் ஆண்டு வெளிவந்த ஒரு படத்தில் கால்பந்தாட்ட வீரர் ஆக நடித்து இருப்பார். 1929 ஆம் அண்டி வெளிவந்த ஒரு கருப்பு கைகடிகாரம் எனும் திரைப்படத்தில் முதலாம் உலக போரின் போது இந்தியாவில் இருக்கும் ஒரு பிரித்தானிய ராணுவம் பற்றிய ஒரு சிறந்த படமாகும். 1930ஆம் ஆண்டு வெளிவந்த பெண்கள் இல்லாமல் ஆண்கள் என்ற படம் இவர் நடித்த முதல் நிர்மூழ்கி கப்பல் பற்றிய கதை கொண்ட படம் 1931ஆம் ஆண்டு இவர் நடித்த ஆண்களை உருவாக்குபவர் என்ற படத்தில் இவர் கால்பந்து விளையாட்டு பற்றி நடித்த படங்களில் இதுவும் ஒன்று. 1937ஆம் ஆண்டு இவர் நடித்த படமான கலிபோர்னியா பயணம் என்ற படத்தில் ஒரு பள்ளியின் பேருந்து ஓட்டுனராக பணிபுரிந்து பின்பு மிக பெரிய சரகுவண்டியின் தலைவர் ஆக ஆகி விடுவார். இவர் நடித்த படங்களில் சில ஒரு ரீல் மற்றும் இரண்டு ரீல் கொண்டதாக இருந்தது இவர் தயாரிப்பாளராக மாறியபின் 1947ஆம் ஆண்டு தனது முதல் படத்தை தயார் செய்தார். இவர் ஒரு சில ஆவணப்படங்களையும் எடுத்தார். 1973ஆம் ஆண்டு இவர் நடித்த தொடர்வண்டி கொள்ளையர்கள் என்ற திரைப்படம் இவருடைய ரசிகர்கள் மத்தியில் மிகுந்த வரவேற்பை பெற்றது 1976ஆம் ஆண்டு இவர் நடித்த வெளிவந்த தி ஷூடிஸ்ட் இவர் நடித்த கடைசி திரைப்படமாகும் இந்த படத்தை இயக்கியவர் டான் சிகள். வியட்நாம் போரை ஆதரித்து இவர் நடித்த தி கிரீன் பெரேத்ஸ் என்ற படத்தை இயக்கியவர்களில் இவருமொருவர் ஆவர். இந்த படம் ராபின் மூரே என்பவரின் புதினத்தை தழுவி எடுக்க பட்டது ஆகும்.
அகாடமி விருது
வெயின் மூன்று முறை அகாடமி விருதுக்கு பரிந்துரை செய்யபட்டார் .இரண்டு முறை சிறந்த கதாநாயகனுக்காக பரிந்து உரைக்கப்பட்டார். ஒரு முறை சிறந்த தயாரிப்பாளர்காக பரிந்து உரைக்கப்பட்டார். 1969ஆம் ஆண்டு இவர் நடித்த ட்ரூ கிஃப்ட் என்ற படத்திற்காக இவருக்கு இது அளிக்கப்பட்டது.
வெண்கல பந்து விருது
1973ஆம் ஆண்டு இவருக்கு வெண்கல பந்து விருது வழங்க பட்டது
அரசியல் வாழ்வு
தன் வாழ்க்கை முழுவதும் அவர் ஒரு பழமைவாத குடியரசு கட்சியின் ஆதரவாளராக இருந்து வந்தார் 1936ஆம் ஆண்டு நடைபெற்ற ஜனாதிபதி தேர்தலில் ஜனநாயக கட்சியின் வேட்பாளராக இருந்த பிராங்கிளின் ரூஸ்வெல்ட்டிற்கு ஆதரவாக வாக்கு அளித்தார் .1960ஆம் ஆண்டு நடைபெற்ற துணை ஜனாதிபதி தேர்தலில் ரிச்சர்ட் நிக்சனுக்கு ஆதரவு அளித்தார் ஆனால் அப்போது தேர்தலில் வெற்றி பெற்ற ஜான் எப் கென்னெடி பற்றி ஒரு தன் கருத்தை இவ்வாறு வெளி இட்டார் "நான் கென்னெடிக்கு வாக்கு அளிக்கவில்லை ஆனால் அவர் எனது ஜனாதிபதி. அவர் நற்செயல்கள் பல செய்வர் என்று நான் எதிர்பார்க்கிறேன்". அவர் படங்களின் மூலம் குடியரசு கட்சிக்கு ஆதரவாக பல கருத்துகளை தெரிவித்தார் .வியட்நாம் போரின் போது அப்போரை ஆதரிக்கும் வகையில் இவர் தன்னுடைய படமான தி கிரீன் பெரேத்ஸ் 1968ஆம் ஆண்டு வெளி இடப்பட்டது.
வெளி இணைப்புகள்
பகுப்பு:அமெரிக்க ஆண் திரைப்பட நடிகர்கள் பகுப்பு:1907 பிறப்புகள் பகுப்பு:1979 இறப்புகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:அமெரிக்கத் திரைப்பட இயக்குநர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
மலையேற்றம்
thumb|right மலையேற்றம் (Mountaineering) என்பது விளையாட்டு, பொழுதுபோக்கு அல்லது தொழிலாக மலைகளில் பயணித்தலாகும். மலையேற்றத்தின் போது பயணிக்கும் பாதை பாறைகள், வெண்பனி அல்லது பனிக்கட்டியின் மேலானதாக இருப்பதைப் பொறுத்து 3 வகைகளாகப் பிரிக்கலாம். உடல் வலுவும் நுட்பமும் அனுபவமும் மலையேற்றத்துக்கு இன்றியமையாதன. உலகின் மிக உயர்ந்த சிகரமாகிய எவரெஸ்ட்டின் உச்சியேறியவர்கள் நியூசிலாந்தின் சர் எட்மண்ட் ஹில்லரி மற்றும் திபெத்தின் டென்சிங் நோர்கே ஆகியோர்.
பகுப்பு:ஈடுபாடுகள் பகுப்பு:விளையாட்டுகள் பகுப்பு:மலையேற்றம்
Klättring
மறவ பாளையம் ஊராட்சி
மறவ பாளையம் ஊராட்சி (Maravapalayam Gram Panchayat), தமிழ்நாட்டின் திருப்பூர் மாவட்டத்தில் உள்ள காங்கேயம் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2782 ஆகும். இவர்களில் பெண்கள் 1364 பேரும் ஆண்கள் 1418 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மீனாட்சியம்மை குறம்
மதுரை மீனாட்சியம்மை குறம் என்னும் நூல் குமரகுருபரரால் படைக்கப்பட்டது. சொக்கலிங்கப் பெருமான் (சிவன்) மதுரையில் வீதி உலா வரும் போது காணும் மீனாட்சியம்மை அவர் மீது காதல் வயப்படுகிறார். அவரையே எண்ணியிருக்கும் கருத்திழந்த பொழுது பொதிய மலையில் வாழும் குறத்தி ஒருத்தி குறி சொல்வதாக அமைந்துள்ளது. இது குறம் என்னும் சிற்றிலக்கிய வகை.
பாடல்களின் எண்ணிக்கை
காப்பு ஒன்றும், 51 பாடல்களும் இந்நூலில் அடங்கும்.
எடுத்தாண்ட யாப்புகள்
காப்பு அறுசீர்க் கழிநெடிலடி ஆசிரியவிருத்தத்தில் உள்ளது.
51 செய்யுள்களில் எடுத்தாண்ட யாப்பிலக்கண வகைகளாவன:
அடிக்குறிப்பு
பகுப்பு:தமிழ் இலக்கியம் பகுப்பு:குறவஞ்சிகள்
டைட்டானிக் பாக்டீரியா
டைட்டானிக் பாக்டீரியா (Halomonas titanicae) எனும் ஒருவித பாக்டீரியா துருப்பிடித்த டைட்டானிக் கப்பலின் சிதைப்பகுதிகளில் இருந்து 2010ம் ஆண்டு கண்டுபிடிக்கப்பட்ட இரும்பு ஒட்சட்டை உணவாகப் பயன்படுத்தும் பாக்டீரியாவாகும். பனிக்கட்டிகள் தொங்குவது போன்ற கூர்த்துருத்துகள்கள் (rusticles) என்றழைக்கப்படும் நுண் துளைகளைக் கொண்ட, எளிதில் உருக்குலைந்துவிடும் டைட்டானிக் கப்பலின் துருப்பிடித்த இரும்புப் பாகங்களில் இவை வசிக்கின்றன. இதன் காரணமாக இறுதியில் டைட்டானிக் கப்பலின் மீதிகள் முற்றிலும் மறைந்துவிடலாம் என்று எதிர்பார்க்கப்படுகின்றது. முன்னைய காலங்களில் ஆழ்கடலில் மூழ்கிப்போன கப்பல்கள் உருத்தெரியாமல் மறைந்து போனதுக்கு இவை காரணமாக இருக்கலாம்.
2010ம் ஆண்டு கூர்துருத்துகள்களின் மாதிரிகள் மீர்-2 எனும் தானியங்கி நீர்மூழ்கிக் கருவியின் உதவியுடன் எடுக்கப்பட்டன. கனடாவில் உள்ள பல்கலைக்கழகமும் எசுப்பானியப் பல்கலைக்கழகமும் இணைந்து இந்த நுண்ணுயிரியை மாதிரிகளில் இருந்து பிரித்தெடுத்தனர், இது உப்பை விரும்பும் அலோமொனஸ் பிரிவைச் சேர்ந்த இனமென்பது அறியப்பட்டது. இந்தப் பாக்டீரியா மூலம் கூர்த்துருத்துகள்கள் பற்றிய ஆய்வு பிற்காலத்தில் இலகுவாக அமையும் என எதிர்பார்க்கப்படுகிறது, இதன் மூலம் நீருள் அமிழ்ந்துள்ள உலோகங்கள் நுண்ணங்கிகளால் மாற்றத்துக்கு உட்படுவது பற்றி ஆராய முடியும்.
இத்தகைய சிறப்பினால் 2011ம் ஆண்டுக்குரிய பத்து சிறப்பு உயிரினங்களின் பட்டியலில் டைட்டானிக் பாக்டீரியா உள்ளடக்கப்பட்டுள்ளது.
வெளி இணைப்புகள்
பகுப்பு:பாக்டீரியாக்கள் பகுப்பு:2010 இல் விவரிக்கப்பட்ட விலங்குகள்
கும்மங்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோரகுத்தி கோரகுத்தி பெருமாள் கோயில்
கோரகுத்தி கோரகுத்தி பெருமாள் கோயில் தமிழ்நாட்டில் கரூர் மாவட்டம், கோரகுத்தி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாசி பெரியசாமி
மாசி பெரியசாமி என்பவர் இந்து சமய நாட்டார் தெய்வங்களில் ஒருவராவார். இவரை நாட்டார் தெய்வங்களான கருப்பு, முனி போன்ற அனைத்து தெய்வங்களுக்கும் முன்னோடியாக கூறுகின்றனர். இவருக்கு கொல்லிமலையில் கோவில் அமைந்துள்ளது. இக்கோயில் கொல்லிமலையில் மாசி என்ற பாறையில் அமைந்துள்ளது. இது கொல்லிமலையின் உச்சிப்பகுதியென்பதால் வாகனங்கள் பூஞ்சோலை என்ற இடம்வரை மட்டுமே செல்கின்றன. அதன் பிறகு மலையில் ஏறிச் செல்ல வேண்டும். இந்த கோயிலின் பதிவுகள் பல்வேறு இடங்களில் வைக்கப்பட்டு கோயில்களாக உள்ளன.
வேறு பெயர்கள்
பெரியசாமியை பெரியண்ணசாமி என்றும் அழைக்கின்றனர். காவல் தெய்வங்கள் அனைத்திற்கும் இந்த பெரியசாமியே மூர்த்தவர் என்றும், இவருக்கு காவல் தெய்வங்களான கருப்பு மற்றும் முனி ஆகியவற்றின் பெயர்களையும் இவருக்கு உரியது என்கின்றனர்.
தொன்மம்
thumb|வலது|வைரசெட்டிபாளையம் அன்னகாமாட்சியம்மன் கோயிலில் உள்ள மாசி பெரியசாமி சிலை
காசி சிவபெருமானாகிய காசிவிஸ்வநாதர், தென்னகத்திற்கு வந்தார். அவரைத் தேடி அன்ன காமாட்சியம்மனும் தென்னகத்திற்கு வந்தார். காமாட்சியம்மனுக்குத் துணையாக அவருடைய அண்ணனாகிய பெருமாளும் வந்தார். அவர் வைரசெட்டி பாளையத்திற்கு வந்து வைரிசெட்டி என்பவரின் வீட்டில் காமாட்சியம்மனை தங்கிக்கொள்ளும்படி சொல்லிவிட்டு சிவபெருமானைத் தேடி கொல்லிமலையில் ஏறினார். அவருடைய மகிமையால் அவரைத்தாங்காது மற்ற குன்றுகள் ஆடின. அவர் மாசிக்குன்றில் நின்றபோது ஆடாமல் தாங்கிக்கொண்டது. அதனால் இங்கேயே அவர் தங்கிவிட்டார்.
ஆய்வு
மாசி பெரியசாமி வேங்கையை தன்னுடைய வேலால் குத்தியவாறு காட்சிதருகிறார். அவரை ஆடு மேய்ப்பவர்கள் வழிபட்டு வந்துள்ளனர். இதனை வைத்து சைவ வைணவ தொன்மத்தினை தவிர்த்துப் பார்த்தால் பழங்காலத்தில் ஆட்டினைக் கொல்ல வந்த புலியைக் குத்தி கொன்று இறந்துபட்ட வீரராக இவரைக் கருதலாம். புலிகுத்தி பட்டான் என்று பரவலாக வழிபடப்படுகின்ற புலியை எதிர்த்து கொன்று தானும் இறந்த வீரர்களுக்கு இவ்வாறு வீரநடுக்கற்கலை வைத்து வழிபடுகின்ற வழக்கத்தினை அறியலாம்.
உருவ அமைப்பு
மாசி பெரியசாமி வலது கையில் உள்ள வேலால் வேங்கையொன்றினைக் குத்தி, வலது காலால் மிதிக்கிறார். இடது கையில் கதையாயுதத்தினை நிலத்தில் படுமாறு வைத்துள்ளார். முறுக்கிய மீசையுடன் கோபமான கண்களுடனும் காட்சிதருகிறார். சோழியவெள்ளாளர்கள் வழிபடும் மாசி பெரியசாமி இவ்வாறான தோற்றத்துடன் உள்ளார். அதனால் ஆல் எனப்படும் கல்லாத்துக்கோம்பை ஆல்முனி பெரியண்ணசாமி கோயிலிலும், வைரசெட்டிப்பாளையம் அன்ன காமாட்சியம்மன் கோயிலிலும் இவ்வாறான தோற்றத்துடன் உள்ளார். புலிகுத்தி பட்டான் நடுகல்லில் இவ்வாறு புலியை குத்தியபடி இருக்கும் சிற்பம் வடிக்கப்படுவது குறிப்பிடத்தக்கது.
முத்துராஜா வழிபடும் கல்லாத்துக்கோம்பை பெரியண்ணசாமி கோயிலில் வேங்கையின் மீது அமர்ந்தவாரும்
நாடார்கள் வழிபடும் குருக்கத்தி மாசி பெரியசாமி கோயிலில் சிம்ம வாகனத்தின் மீது அமர்ந்தவாரும் உள்ளார். ஓமாந்தூர் பெரியண்ண சுவாமி கோவிலில் மாசி பெரியசாமிக்கு இவ்வாறான உருவத் தோற்றம் எதுவும் இல்லை. இங்கு ஒளி வடிவில் மட்டுமே வழிபாடு நடத்தப்படுகிறது.
பெரியசாமி கோயில்கள்
thumb|வைரிசெட்டிபாளையம் அன்னகாமாட்சியம்மன் கோயிலில் மாசி பெரியசாமி வேங்கையை வேலால் குத்தும் [[சுதைச் சிற்பம். இருபுறமும் இரு முனிவர்களும், இரு வேங்கைகளும் உள்ளன. ]]
வெளி இணைப்புகள்
பகுப்பு:நாட்டுப்புறத் தெய்வங்கள் பகுப்பு:இந்து வட்டாரக் கடவுள்கள்
விகடன் தொலைக்காட்சி
விகடன் தொலைக்காட்சி என்பது 2011 ஆம் ஆண்டு ஆரம்பிக்கப்பட்ட இணையவழி வலையொளி தொலைக்காட்சி அலைவரிசையாகும். இது சென்னை தமிழ்நாட்டில் இருந்து வெளியாகும் ஆனந்த விகடன் என்ற வார இதழ்லுக்கு சொந்தமான விகடன் குழுவால் 11 அக்டொபேர் 2011 ஆம் ஆண்டு ஆரம்பிக்கப்பட்டது. இந்த வலையொளியில் இதுவரைக்கும் 61.9 மில்லியன் சந்தாதாரர்கள் இணைத்துள்ளார்கள்.
இந்த அலைவரிசையில் விகடன் ஒளித்திரை மூலம் தயாரிக்கப்பட்ட தொலைக்காட்சி தொடர்களை மறு ஒளிபரப்பு செய்து வருகின்றது. அதே தருணம் 26 அக்டோபர் 2020 ஆம் ஆண்டு முதல் வல்லமை தாராயோ என்ற முதல் இந்திய நாட்டின் வலையொளி இணைய வலைத் தொடரை ஒளிபரப்பு செய்கிறது.
தொடர்கள்
1998 ஆம் ஆண்டு முதல் சன் தொலைக்காட்சியில் ஒளிபரப்பான தொடர்களை மறுபடியும் #VikatanPrimeTime என்ற பெயரில் 2018 ஆம் ஆண்டு முதல் பதிவு செய்து வருகின்றது.
வெளி இணைப்புகள்
பகுப்பு:வலையொளி அலைவரிசைகள்
ஹேமாவதி ஆறு
ஹேமாவதி ஆறு (Hemavati River) காவிரியின் துணை ஆறுகளில் ஒன்றாகும். இது 245 கிமீ நீளமுடையது. இது கர்நாடகத்தின் சிக்மகளூர் மாவட்டத்தில் உற்பத்தியாகி ஹாசன் மற்றும் மைசூர் மாவட்டங்களில் பாய்ந்து கிருஷ்ணராஜ சாகர் நீர்த் தேக்கத்தில் காவிரியுடன் கலக்கிறது. ஹாசன் மாவட்டத்திலுள்ள கோரூர் என்னுமிடத்தில் இதன் குறுக்கே அணை கட்டப்பட்டுள்ளது.இதன் பாசண பரப்பளவு 5,410 km2 ஆகும்.
மேற்கோள்கள்
பகுப்பு:கர்நாடக ஆறுகள் பகுப்பு:கர்நாடக அணைகள்
அமலனாதிபிரான்
இந்நூல், திருப்பாணாழ்வார் அழகிய மணவாளனது திருமேனி அழகில் மெய்மறந்து பாடியருளியதாகக் கூறப்படுகிறது. அரங்கன் மீது பாடப்பட்ட இப்பத்துப் பாடல்களும் அரங்கனின் திருவடியில் தொடங்கி தலை வரை உள்ள உறுப்புக்களான, பாதம், ஆடை, உந்தி, உதரபந்தனம், மார்பு, கழுத்து, வாய், கண்கள், உடல், தலை ஆகியவற்றின் வடிவழகையும் குணவழகையும் அற்புதமாகக் காட்சிப்படுத்துகிறது.
மேற்கோள்
பகுப்பு:வைணவ இலக்கியங்கள் பகுப்பு:நாலாயிரத்திவ்ய பிரபந்தம் பகுப்பு:பக்தி இலக்கியம்
தொடர்பு (இதழ்)
தொடர்பு முகவரி
தாசன்ஸ், 90ஏ, கண்டி வீதி, கெங்காலை
உள்ளடக்கம்
இவ்விதழில் கிறிஸ்தவ கோட்பாடுகள், கவிதைகள், வேதாகம வழிக்கல்வி பற்றிய ஆக்கங்கள் போன்ற கிறிஸ்தவ சமய விடயங்களுக்கு முக்கியத்துவம் கொடுக்கப்பட்டிருந்தது.
இரகவரம்
, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு தணுக்கு சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:மேற்கு கோதாவரி மாவட்டம்
அந்தராங் பாலின சுகாதார தகவல் கலைக்கூடம்
அந்தராங் பாலின சுகாதார தகவல் கலைக்கூடம் (Antarang – Sex Health Information Art Gallery) என்பது அந்தராங் அருங்காட்சியகம் என்றும் அழைக்கப்படுகிறது. இது மனித உடல், பாலியல் மற்றும் எயிட்சு பற்றி இளைஞர்களுக்கும் முதியவர்களுக்கும் கற்பிப்பதற்காக அர்ப்பணிக்கப்பட்டது. தெற்காசியாவிலேயே உள்ள இந்த வகையான அருங்காட்சியகம் இதுவாகும். எயிட்சு நோயாளிகள் அதிகரித்ததைத் தொடர்ந்து பெருநகர மும்பை மாநகராட்சி மற்றும் மும்பை மாவட்ட எயிட்சு கட்டுப்பாட்டுச் சங்கம் & மருத்துவர் பிரகாஷ் சாரங் ஆகியோரின் கூட்டு முயற்சியின் விளைவாக 2002ஆம் ஆண்டு மும்பையில் இந்த அருங்காட்சியகம் நிறுவப்பட்டது. 2008ஆம் ஆண்டில், இந்த அருங்காட்சியகத்தினை சுற்றுலா நகரமான கோவாவுக்கு மாற்றத் திட்டமிடப்பட்டது, அங்கு சாரங் தனது பணிக்கு நல்ல வரவேற்பு கிடைக்கும் என்று நம்பினார். இருப்பினும், 2013ன் நிலவரப்படி, அது இன்னும் திறக்க வாய்ப்பில்லாமல் உள்ளது.
இந்த அருங்காட்சியகத்தின் சேகரிப்பில் இனப்பெருக்க செயல்முறையின் காட்சி, பாதுகாப்பான பாலுறவு முட்டுகள் மற்றும் பால்வினை நோய்களின் பல முழுமையான படங்கள் உள்ளன. கூடுதலாக, 20 சிற்பங்கள் கண்காட்சியின் ஒரு பகுதியாகவும் உள்ளன. இவை பார்வையாளர்களுக்கு மனித வடிவம், உடலுறவு மற்றும் எயிட்சு பற்றிக் கற்பிக்கின்றன. அருங்காட்சியகம் உள்ளூர் குழுக்களுக்கு பாலியல் கல்வியினைக் கற்பித்து வருகின்றது. இதன் வழக்கமான வாடிக்கையாளர்கள் விபச்சாரிகள் மற்றும் அவர்களின் வாடிக்கையாளர்கள் ஆவர்.
மேற்கோள்கள்
<templatestyles src="Module:Coordinates/styles.css"> பகுப்பு:இந்தியாவிலுள்ள அறிவியல் அருங்காட்சியகங்கள்
தூயவன்
தூயவன் (Thooyavan இறப்பு: 11. சூலை. 1987 ) என்பவர் ( இயற்பெயர் எம். எஸ். அக்பர் ) என்பவர் தமிழ் எழுத்தாளரும், திரைப்பட தயாரிப்பாளரும் ஆவார்.
எழுத்துப் பணிகள்
இவர் தமிழ்நாட்டின் நாகூரைச் சேர்ந்தவர். இவரது முதல் நிறுகதையான பூஜைக்கு வந்த மலர் என்ற சிறுகதை முத்திரை கதையாக ஆனந்தவிகடனில் 1967இல் வெளிவந்தது. தினமணி கதிர் வார இதழில் இவர் எழுதிய சிவப்பு ரோஜா என்ற சிறுகதை பரிசுக்கதையாகத் தேர்ந்தெடுக்கபட்டு வெளியானது. நடிகர் மேஜர் சுந்தராஜனின் நாடகக் குழுவுக்காக தீர்ப்பு என்ற நாடகத்தை எழுதினார். மேலும் ஏ. வி. எம். ராஜனின் நடகக் குழவுக்காக பால் குடம் என்ற நாடகத்தை எழுதினார்.
திரைப்படத் துறையில்
இவர் கிட்டத்தட்ட 84 திரைப்படங்களுக்கு திரைக்கதை, உரையாடலை எழுதியிருக்கிறார். ஏழு திரைப்படங்களைத் தயாரித்துள்ளார். இதில் ரஜினிகாந்த் நடித்த திரைப்படங்கள் 12 ஆகும்.
விருதுகள்
1978இல் பலப்பரிட்சை என்ற திரைப்படத்திற்காக சிறந்த வசனகர்த்தாவுக்கான தமிழக அரசின் விருதைப் பெற்றார்.
குடும்பம்
இவரது மனைவி கே.ஜெய்புன்னிசா என்பவராவார் இவர் செல்வி என்ற பெயரில் சிறுகதைகளை எழுதியுள்ளார். இவர்களுக்கு 27, செப்டம்பர். 1968 இல் திருமணம் நடந்தது. இந்த இணையருக்கு பாபு தூயவன் (இக்பால்) என்ற மகனும், யாஸ்மின் என்ற மகளும் என இரு பிள்ளைகளாவர். பாபு தூயவன் திரைப்படக் கல்லூரியில் பயின்று பட்டம் பெற்று, தொலைக்காட்சித் தொடர் தயாரிப்பாளராக உள்ளார்.
மேற்கோள்கள்
பகுப்பு:தமிழ் சிறுகதையாளர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:1987 இறப்புகள் பகுப்பு:நாகப்பட்டினம் மாவட்ட நபர்கள்
சந்திர மோகனா (திரைப்படம்)
சந்திரமோகனா என்பது 1936 ஆம் ஆண்டு வெளிவந்த தமிழ்த் திரைப்படமாகும். முதுரை மோகன் மூவிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் எம். கே. ராதா, எஸ். வி. வெங்கட்ராமன் மற்றும் பலரும் நடித்துள்ளனர். இப்படமானது கொத்தமங்கலம் எஸ். எம். சுப்ரமண்யம் என்று அப்போது அழைக்கப்பட்ட கொத்தமங்கலம் சுப்பு எழுதிய சந்திரமோகனா அல்லது சமுதாயத் தொண்டு என்ற புதினத்தை அடிப்படையாகக் கொண்டு எடுக்கப்பட்டது.
மேற்கோள்கள்
பகுப்பு:1936 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பாலக்காடு தொடருந்து கோட்டம்
பாலக்காடு ரயில்வே கோட்டம் (Palakkad railway division, முன்னர் ஒலவக்கோடு ரயில்வே பிரிவு ), இந்திய இரயில்வே, தென்னக இரயில்வேயின் ஆறு நிர்வாகப்பிரிவுகளில் ஒன்று. 1956 ஆம் ஆண்டு, ஆகஸ்டு 31 ஆம் நாள் தென்னக இரயில்வேயின் ஐந்தாவது கோட்டமாக தோற்றுவிக்கப்பட்டது. இதன் தலைமையிடம் பாலக்காடு ஆகும். நிர்வாக 588 பாதை கிலோமீட்டர் பாதையில் உள்ள மாநிலங்கள்: கேரளா, தமிழ்நாடு, கர்நாடகா மற்றும் புதுச்சேரி யூனியன் பிரதேசம் (மாஹி). இக்கோட்டத்தின் கீழ்வரும் முக்கிய நிலையங்கள் பாலக்காடு இணைப்பு, சோரனூர், கோழிக்கோடு, கண்ணூர், மங்களூரு இணைப்பு மற்றும் மத்திய மங்களூரு ஆகும்.
மேற்கோள்கள்
* பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கல்விப் பொதுத் தராதர உயர் தரம் (இலங்கை)
கல்விப் பொதுத் தராதரம் (உயர் தரம்) அல்லது க.பொ.த (உ/த) இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடாத்ததப்படுகிறது. இது பிரித்தானிய சாதாரண உயர் படிநிலையின் அடிப்படையில் அமைந்தது. கல்விப் பொதுத் தராதர சாதாரண தரம் தேறிய மாணவர்கள் கட்டாயமற்ற இரண்டு வருடங்களின் பின்பு (தரம் 11 மற்றும் 12 அல்லது பாடசாலை மூலமற்ற விண்ணப்பதாரிகள்) இப்பரீட்சையினை எழுத முடியும். அனேகமானவர்கள் குறிப்பிட்ட பாடசாலைகள் மூலம் பரீட்சைக்கு விண்ணப்பிக்க, பாடசாலைக் கல்வியை விட்டவர்கள் தனியாக விண்ணப்பிக்க முடியும். இத்தகைமை இலங்கை பல்கலைக்கழகங்களுக்கான அனுமதிப் பரீட்சையாகவும் பயன்படுகின்றது. பரீட்சைகள் சிங்களம், தமிழ் மற்றும் ஆங்கிலம் ஆகிய மொழிகளில் நடாத்தப்படுகின்றது.
கற்கைகள்
பாடசாலை மாணவர்கள் பரீட்சைக்குத் தேற்ற 2 ஆண்டுகள் பாடசாலையில் படித்திருக்க வேண்டும். பரீட்சைகள் ஐந்து முதன்மை கற்கை நெறிகளில் நடைபெறும்.
வெளி இணைப்புக்கள்
பகுப்பு:இலங்கையில் கல்வித் தகுதிகள்
உருமுச்சி
உருமுச்சி அல்லது உரும்கி, சீனமொழியில் உலுமுகி(ئۈرۈمچی|Ürümchi}}; (=乌鲁木齐|t=烏魯木齊|p=Wūlǔmùqí) சீன மக்கள் குடியரசின் வடமேற்கில் உள்ள சிங்ஜியாங்க் தன்னாட்சி வலயத்தின் தலைநகராகும்.
2.3 மில்லியன் மக்கட்தொகையுடன் சீனாவின் மேற்கு உட்புறத்தில் உள்ள மிகப் பெரிய நகரம் உரும்கி. 1990களில் இருந்து இந்நகரம் வேகமாக பொருளாதார வளர்ச்சி அடைந்து இன்று மண்டல போக்குவரத்து மற்றும் வணிக மையமாக உருவெடுத்துள்ளது.
வரலாறு
பட்டு சாலை வழியில் வடக்குப்பகுதியில் இருந்தாலும் இது ஒரு நவீன நகரமாகும். தற்போதைய உரும்கியில் இருந்து 10 கிமீ தூரத்தில் லுன்டாய் என்னும் பழமை வாய்ந்த நகரம்,(கிபி648) பட்டுவழியில் சுங்கம் வசூலித்து வந்தது.பின்னர் வரும் காலங்களுக்கு தரவுகள் இல்லை.
கிங் பரம்பரையில் (1763) பேரரசர் கியான்லாங் லுன்டாயை விரிவுபடுத்தி டைஹுவா எனப் பெயரிட்டார். 1884, பேரரசர் குயாங் ஜு சிங்ஜியாங் மாநிலத்தை உருவாக்கி டைஹுவாவினை அதன் தலைநகரமாக்கினார். பெப்ரவரி 1, 1954இல் சீன மக்கள் குடியரசு ஏற்பட்டபின், இந்த நகருக்கு மங்கோலியன் மொழியில் அழகிய புல்வெளி என்னும் பொருள்படும் உரும்கி என பெயர் மாற்றப்பட்டது.
மக்கள்தொகை
2000 கணக்கெடுப்பின்படி, உரும்கியில் 2,081,834 மக்கள் உள்ளனர். மக்கள்தொகை அடர்த்தி 174.53 வசிப்பவர்கள்/சகிமீ. இந்த தொகையில், 75.3% பேர் ஹான் சீனர்கள்,15.8% பேர் யுகுர் மக்கள்,8.0% பேர் ஹுயு மக்கள்,மற்றும் 2.3% பேர் கசக்குகளும் கிகிசுக்களும் ஆகும்.
புவியியல் மற்றும் வானிலை
சீனாவின் மேற்குப்பகுதியில் மிகப்பெரிய நகரமான உரும்கி கின்னஸ் உலக சாதனைகளில் உலகில் எந்தக் கடலிலிருந்தும் வெகுதொலைவில் உள்ள நகரம் என்னும் வகையில் இடம் பெற்றுள்ளது. அருகாமையிலுள்ள கடலோரத்திலிருந்து 1,400 மைல்கள்(2,500 கிமீ) தூரத்தில் உள்ளது. நகரத்தின் பரப்பளவு 10,989 ச.கிமீ. சராசரியாக உயரம் 800 மீட்டர்கள். உரும்கியின் வானிலை ஐரோப்பிய வானிலையை ஒத்ததாகும். வெப்பமான,உலர்ந்த வேனில் காலத்துடன் குளிர்ந்த,ஈரமான குளிர்காலமும உண்டு.வேனில் காலத்தில் வெப்பநிலை சராசரியாக 24° செல்சியஸ் (75°பாரன்ஹீட்),குளிர்காலத்தில் சராசரியாக -16 °C (3 °F) நிலவுகிறது.
பொருளாதாரம்
உரும்கி சிங்ஜியாங்க் மாநிலத்தின் முக்கிய தொழில்மையமாகும். உரும்கியும் அதன் சுற்றுநகர்களும் சிங்ஜியாங்கின் 64.5% தொழில் உற்பத்திக்கு காரணமாயுள்ளன.தனிநபர் மொத்த உள்ளக உற்பத்தி அமெரிக்க டாலர் 6,222 ஆக 2008இல் இருந்தது.. 2008 புள்ளிவிவரங்களின்படி,மேற்கு சீனாவின் நகரங்களில் செலவழிக்கக்கூடிய வருமானம் வரிசையில் ஏழாவது இடத்தில் இருந்தது.
கல்வி
உரும்கியில் சிங்ஜியாங்க் பல்கலைக்கழகம்,சிங்ஜியாங்க் சாதரண பல்கலைக்கழகம், சிங்ஜியாங்க் வேளாண் பல்கலைக்கழகம், சிங்ஜியாங்க் மருத்துவ பல்கலைக்கழகம் மற்றும் பல கல்விக்கூடங்கள் உள்ளன.
சாலைகள்
செல்லும் சாலைகள்:
ஊடகம்
சிங்ஜியாங்க் நெட்வொர்கிங் டிரான்ஸ்மிஷன் லிமி. என்ற நிறுவனம் உரும்கி மக்கள் ஒலிபரப்பு நிலையம் மற்றும் சிங்ஜியாங்க் மக்கள் ஒலிபரப்பு நிலையம் என இரு நிலையங்களை நிர்வகித்து வருகிறது. இந்நிலையங்களில் மந்தாரின்,உய்குர்,கசக்,மங்கோலியன்,உருசியன் மற்றும் கிர்கிஸ் மொழிகளில் ஒலிபரப்பு செய்துவருகிறது.
உரும்கியிலுள்ள சிங்ஜியாங்க் தொலைக்காட்சி நிலையம் (XJTV) சிங்ஜியாங்க் மாநிலத்திலுள்ள பெரிய காணொளிபரப்பு நிலையமாகும். தவிர நகரத்திற்கான உள்ளூர் தொலைக்காட்சி நிலையம் உரும்கி தொலைகாட்சி நிலையம் (UTV)(乌鲁木齐电视台) ஆகும்.
வெளியிணைப்புகள்
பகுப்பு:சீன நகரங்களும் ஊர்களும்
சினியோல்ச்சு
சினியோல்ச்சு (Siniolchu) என்பது இந்திய நாட்டின் சிக்கிம் மாநிலத்தில் உள்ள உயர்ந்த மலைகளில் ஒன்றாகும். இம்மலை 6888 மீட்டர்கள் அல்லது 22,598 அடிகள் ஓங்கி உயர்ந்து குறிப்பாக பார்ப்பதற்கு மிகவும் அழகாகக் காணப்படுகிறது. ஆங்கில நாட்டைச் சேர்ந்த மலையேறும் வல்லுநர் டக்ளசு வில்லியம் பிரெசுபீல்டு இம்மலையைக் குறித்துக் கூறுகையில், மலைகளின் கட்டமைப்பு இலக்கணத்தை வெற்றி கொண்டுள்ள ஒர் அற்புதமான மலை என்றும் உலகத்திலேயே காண்பதற்குக் கிடைத்த மிகவும் எழிலான வெண்பனி மலையென்றும் குறிப்பிட்டுள்ளார். உலகிலேயே உயரத்தில் மூன்றாவதா்வும் மாநிலத்தில் முதலாவதாக்வும் இருக்கும் கஞ்சன்சங்கா மலைக்கு அருகில் இருக்கும் பச்சை ஏரிக்கு அருகாமையில் சினியோல்ச்சு மலை அமைந்துள்ளது.
1936 ஆம் ஆண்டில் செருமன் மலையேற்ற வீரர்கள் கார்ல் வெயின் மற்றும் ஆடி கோட்நெர் ஆகியோர் உச்சிக்குச் சென்று வெற்றி கண்டனர். பின்னர் சிக்கிமின் எவரெஸ்டு மலையேற்ற வீரர் சோனம் கியாட்சோ வெற்றிகரமாக உச்சியை சென்றடைந்தார்.
சிறுவத்தி ஊராட்சி
சிறுவத்தி ஊராட்சி (Siruvathi Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1556 ஆகும். இவர்களில் பெண்கள் 816 பேரும் ஆண்கள் 740 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வில்லெம் ரோண்ட்கன்
வாழ்க்கைக் குறிப்பு
வில்லெம் ரோண்ட்கன் மார்ச் 27, 1845 இல் ஜெர்மனி, பவேரியா மாகாணத்தில், லென்னெப் என்ற ஊரில் ஒரு துணி தயாரிக்கும் வணிகரும் தொழிலதிபருமான பிரீட்ரிக் கான்ராட் ரோண்ட்கன் என்பவருக்கு ஒரே மகனாகப் பிறந்தார். இவரது தாயார் ஆம்ஸ்டர்டாமைச் சேர்ந்த சார்லொட் கொன்சிட்டாசு ஃபுரோவெயின் என்பவராவார். 1848 மார்ச்சு மாத்த்தில் வியாபார நிமித்தம் நெதர்லாந்தின் அப்பெல்டூர்ன் நகருக்கு குடி பெயர்ந்தனர். வில்லெம் அப்பெல்டூர்னில் ஒரு தனியார் பாடசாலையில் ஆரம்பக் கல்வியையும் 1861 முதல் 1863 வரை உட்ரெக்ட்டு தொழில்நுட்பக் கல்லுரியில் உயர் கல்வியையும் பயின்றார். பள்ளி ஆசிரியர் ஒருவரின் படத்தை அவருக்கு மரியாதை இல்லாதவாறு, இவருடன் பயின்ற மாணவ்ர் ஒருவர் வரைந்தார் என்றும், அவர் யார் என்று இவர் அடையாளம் காட்ட மறுத்தார் என்று இவரைக் கல்லுரியில் இருந்து வெளியேற்றினார்கள். பிறகு இவரால், பிற டச்சு சிம்னாசியம் என்னும் பள்ளிகள் எதிலும் சேர இயலவில்லை. 1865 இல், சூரிக்கில் உள்ள ஃபெடரல் பொலிடெக்னிக் கல்லூரியில் சேர்ந்து பொறியியல் பயின்றார். 1869 இல் சூரிக் பல்கலைக்கழகத்தில் முனைவர் பட்டம் பெற்றார்.
1872 சூலை 7 ஆம் நாளில் அன்னா பேர்த்தா லூடுவிகு (1872 - 1919) என்பவரை மணந்தார். இவர்களுக்குப் பிள்ளைகள் இல்லாததால் அன்னாவின் சகோதரர் மகளான யோசபீன் பேர்த்தா லூடுவிகு என்பவரைத் தத்தெடுத்து வளர்த்து வந்தனர்.